Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 674/14/8803	Košice II, 11.8.2015
EEČ : 2-64-241-2015

U Z N E S E N I E

Trestná vec:	obvinená XXXXX  
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice II
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX

	XXXXX prokuratúry XXXXX XXXXX v trestnej veci proti obvinenej XXXXX pre prečin úverového podvodu podľa § 222 ods. 1 Trestného zákona na tom skutkovom základe, 

že

	V Košiciach na ulici XXXXX dňa 17. 03. 20144 prostredníctvom obchodnej zástupkyne uzatvorila so spoločnosťou XXXXX Zmluvu o spotrebiteľskom úvere č. XXXXX na základe ktorej jej bol poskytnutý úver v celkovej výške 1.000,- €, ktorú sa zaviazala splácať v pravidelných 60 týždenných splátkach, pričom pri uzatváraní úverovej zmluvy uviedla, že je zamestnaná v spoločnosti XXXXX so sídlom v XXXXX napriek tomu, že pre uvedenú spoločnosť nepracovala, do dnešného dňa neuhradila ani jednu zo stanovených splátok, čím vyššie uvedeným konaním spôsobila poškodenej spoločnosti XXXXX škodu v celkovej výške 1.860,- €.	

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
60 mesiacov
Podľa § 216 odsek 3 Trestného poriadku ukladám obvinenej XXXXX nahradiť v skúšobnej dobe podmienečného zastavenia trestného stíhania spoločnosti XXXXX, s. r. o. škodu vo výške 1.860,- €.

Z priloženého spisového materiálu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Vyšetrovateľ Odboru kriminálnej polície XXXXX uznesením zo dňa                 18. 11. 2014 sp. zn. XXXXX vzniesol obvinenie XXXXX pre prečin úverového podvodu podľa § 222 ods. 1 Trestného zákona na skutkovom stave uvedenom vo výrokovej časti tohto uznesenia.

	Z vyšetrovacieho spisu bolo zistené, že obvinená XXXXX spáchanie skutku priznala. Svoje konanie oľutovala a v rámci mediačného konania písomne uznala dlh voči spoločnosti XXXXX vo výške 1.860,- €, ktorý sa veriteľovi zaviazal splácať v 53 mesačných splátkach vo výške 53,- € a 54. splátku vo výške 5 € mesačne do 25. dňa kalendárneho mesiaca pod hrozbou straty výhody splátok pri vynechaní čo len jednej mesačnej splátky.

	Obvinená doposiaľ nemá záznam v registri trestov.

	Okrem priznania obvinenej je zistený skutkový stav potvrdený aj výpoveďami svedkov a listinnými dôkazmi.

	Z vyššie uvedeného vyplýva, že boli splnené podmienky na podmienečné zastavenie trestného stíhania podľa § 216 ods. 1 písm.  a/, b/, c/ Trestného poriadku, podľa ktorého v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenie do podania obžaloby na návrh policajta alebo aj bez návrhu podmienečne zastaviť trestné stíhanie, ak :

a/ vyhlási, že spáchal skutok, za ktorý je stíhaný a nie sú odôvodnené pochybnosti 
    o tom, že jeho vyhlásenie bolo vykonané slobodne, vážne a zrozumiteľne,

b/ nahradil škodu, ak bola činom spôsobená, alebo s poškodeným o jej náhrade 
    uzavrel dohodu alebo urobil iné opatrenia na jej náhradu,

c/ vzhľadom na osobu obvineného, s prihliadnutím na jeho doterajší život a na 
   okolnosti prípadu možno takéto rozhodnutie považovať za dostačujúce.

	Podľa § 216 ods. 2 Trestného poriadku v uznesení o podmienečnom zastavení trestného stíhania sa určí obvinenému skúšobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania.

	Podľa § 217 ods. 2 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť škodu a vyhovel aj ďalším uloženým obmedzeniam a povinnostiam prokurátor rozhodne, že sa obvinený osvedčil. Inak rozhodne a to prípadne aj počas skúšobnej doby, že sa v trestnom stíhaní pokračuje. O osvedčení alebo pokračovaní v trestnom stíhaní vydá uznesenie.

	Keďže obvinená XXXXX splnila podmienky uvedené v § 216 ods. 1 písm. a/, b/, c/ Trestného poriadku, pretože sa k spáchanému skutku priznala, skutok oľutovala, doposiaľ nebola súdne trestaná a urobila vhodné opatrenie na náhradu škody, s prihliadnutím na jej doterajší život, je podmienečné zastavenie trestného stíhania dostačujúce.

	Z uvedených dôvodov bolo potrebné rozhodnúť tak, ako je to uvedené vo výroku uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Daniel Rozložník
prokurátor